ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՍՆԱՆԿՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սնանկության մասին» 2006 թվականի դեկտեմբերի 25-ի ՀՕ-51-Ն օրենքի (այսուհետ` Օրենք) 13-րդ հոդվածում․

1. 2-րդ մասում «որոշում» բառից հետո լրացնել «, որով արգելվում է առանց դատարանի որոշման պարտապանի գույքի, ինչպես նաև նրա մասնակցի (մասնակիցների) սեփականությունը հանդիսացող պարտապան կազմակերպությունում ունեցած բաժնեմասերի (բաժնետոմսերի, փայաբաժինների և օրենքներով սահմանված այլ արժեթղթերի) օտարումը, վարձակալության տալը, գրավադրումը կամ այլ ձևով ծանրաբեռնումը, բացառությամբ սույն օրենքի 55-րդ հոդվածի երկրորդ մասով նախատեսված դեպքերի» նախադասությունը։
2. 3-րդ մասի «բ» կետում «գույքի» բառից հետո լրացնել «, բացառությամբ անշարժ գույքի,» բառերը։
3. 5-րդ մասում «ծառայությունը» բառից հետո լրացնել «դրանից բխող սահմանափակումները կառավարության սահմանած կարգով ներկայացնում է անշարժ գույքի պետական ռեգիստրին, ինչպես նաև» բառերը։

**Հոդված 2․** Օրենքը լրացնել հետևյալ բովանդակությամբ 13.2-րդ հոդվածով.

« **Հոդված 13․2. Սնանկության գործի ընթացքում անշարժ գույքի արգելադրման կարգը**

1. Սնանկության վերաբերյալ դիմումը վարույթ ընդունելու, պարտապանին սնանկ ճանաչելու, սնանկ ճանաչելու վերաբերյալ դիմումը մերժելու, գործի վարույթը կարճելու, պարտապանին լուծարելու մասին որոշումների և ֆիզիկական անձին սնանկ ճանաչելու մասին վճռի հիման վրա դատարանը պարտապանին պատկանող անշարժ գույքի նկատմամբ կիրառում է արգելանք կամ վերացնում է այն։

2. Դատարանի որոշման կամ վճռի հիման վրա անշարժ գույքի արգելադրումը և ագելանքի վերացումն իրականացվում է «Կատարողական վարույթի մասին» օրենքով սահմանված կարգով։»։

**Հոդված 3․** Օրենքի 15․4-րդ հոդվածի 1-ին մասի 1-ին կետի «բ» ենթակետը շարադրել հետևյալ խմբագրությամբ․

«բ) գույքի, բացառությամբ անշարժ գույքի, նկատմամբ իրավունքների պետական գրանցումն իրականացնող պետական մարմիններին.»։

**Հոդված 4․** Օրենքի 19-րդ հոդվածի 1-ին մասի «գ» կետի 2-րդ ենթակետը շարադրել հետևյալ խմբագրությամբ․

«- գույքի, բացառությամբ անշարժ գույքի, նկատմամբ իրավունքների պետական գրանցումն իրականացնող պետական մարմիններին,»։

 **Հոդված 5․** Օրենքի 71-րդ հոդվածի 1-ին մասում «տարածվել» բառից հետո լրացնել «, որի դեպքում դրա հիման վրա կազմված կատարողական թերթն անհապաղ ուղարկվում է հարկադիր կատարման» բառերը։

**Հոդված 6․Եզրափակիչ մաս**

1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից։

**ՀԱՆՐԱՊԵՏՈՒԹՅԱՆ ՆԱԽԱԳԱՀ Վ. ԽԱՉԱՏՈՒՐՅԱՆ**